১০ জুলাই সকাল সন্ধ্যা হরতাল সফল করার আহবান জানায়ে ইসলামী আন্দোল বাংলাদেশ টেকনাফে লিফলেট বিলি এবং চিঠি দিয়েছে। ইসলামী আন্দোলন বাংলাদেশ কক্সবাজার জেলা শাখার ভারপ্র্প্তা সভাপতি মাওঃ মোহাম্মদ আলী ও টেকনাফ উপজেলা শাখার সভাপতি আলহাজ্ব মাওঃ আবুল হাশেম স্বাক্ষরিত প্রশাসন, সকল প্রকার পরিবহণ সংগঠন এবং দোকান মালিক সমিতির নিকট দেওয়া চিঠিতে বলা হয়-বর্তমান সরকার ক্ষমতায় আসার পর থেকে ধর্ম নিরপেক্ষতার নামে একের  পর এক নারী উন্নয়ন নীতিমালা প্রনয়ন, ফতোয়া বিরোধী হাইকোর্টের রায়, ধর্মহীন শিক্ষানীতি, ও পর্দার বিরুদ্ধে অবস্থান নিয়ে এদেশের তাওহীদি জনতার আস্থা হারিয়েছে। ইসলামী আন্দোলন বাংলাদেশ দেশ ও জনগণের পক্ষে আপোষহীনভাবে হযরত পীর সাহেব চরমোনাইর নেতৃত্বে সরকারের যাবতীয় ইসলাম বিদ্ধেষী কার্যক্রমের বিরুদ্ধে ধারাবাহিকভাবে শান্তিপূর্ণ প্রতিবাদ জানিয়ে আসছিল। স¤প্রতি সরকার নাস্তিক মুরতাদদের ইশারায় আপামর জনসাধারনের জনমতের তোয়াক্কা না করে সংবিধান থেকে সর্ব শক্তিমান আল¬াহর প্রতি পূর্ণ আস্থা ও বিশ্বাস তুলে দিয়ে ধর্মনিরপেক্ষতা  প্রতিস্থাপন করেছে। স্বাভাবিকভাবে বাধ্য হয়ে ঈমান রক্ষার দাবীতে ইসলামী আন্দোলন বাংলাদেশ ১০ জুলাই সকাল-সন্ধ্যা হরতাল আহবান করেছে। এ হরতাল কোন রাজনৈতিক ফায়দা হাসিলের জন্য নয়, এ হরতাল ইসলাম ও ঈমান রক্ষার। ইসলাম ও ঈমান রক্ষার্থে আপনাদের নিয়ন্ত্রনাধীন সকল প্রকার যানবাহন চলাচল ও দোকানপাট বন্ধ রাখার জন্য সকল পরিবহন ও দোকান মালিক সমিতির প্রতি অনুরোধ করছি। আশা করি শান্তিপূর্ণ হরতাল পালনে সার্বিক সহযোগিতা প্রদান করবেন।